钦定古今图书集成/明伦汇编/官常典/第615卷 > 崔伯谦
## 钦定古今图书集成/明伦汇编/官常典/第615卷 > 崔伯谦

按《北齐书循吏传》：“伯谦字士逊，博陵人。父文业，钜鹿
守。伯谦少孤贫，善养母。高祖召赴晋阳，补相府功曹，
称之曰：‘清直奉公，真良佐也’。迁瀛州别驾。世宗以为
京畿司马，劳之曰：‘卿骋足瀛部，已著康歌；督府务殷，
是用相授’。族弟暹，当时宠要，谦与之寮旧同门，非吉
凶未曾造请。后除济北太守，恩信大行。乃改鞭用熟”
皮为之，不忍见血，示耻而已。有朝贵行过郡境，问人：
“太守治政何如？”对曰：“府君恩化，古者所无。”因诵民为
歌曰：“崔府君能治政易鞭，鞭布威德，民无争。”客曰：“既
称恩化，何由复威。”曰：“长吏惮威，民庶蒙惠。”征赴邺，百
姓号泣遮道。以弟让在关中，不复居内任。除南钜鹿
守，事无巨细，必自亲览。民有贫弱未理者，皆曰：“我自
有《白须》公不虑不决。”后为银青光禄大夫卒。